C 214/132
FI
Euroopan unionin virallinen lehti
16.6.2023
Torstai 19. tammikuuta 2023
75. on tietoinen siitä, etteivät avoimuuden lisäämistä koskevat vaatimukset voi johtaa asiakkaiden oikeutettujen taloudellisten etujen suojan heikkenemiseen ja että näiden pyyntöjen on oltava nykyisten oikeudellisten kehysten ja tietosuojajärjestelmän mukaisia; 76. kehottaa EIP:n edustajia olemaan enemmän yhteydessä ja vuorovaikutuksessa parlamentin kanssa erityisesti rahoitustoimien valvonnan osalta; 77. on huolissaan siitä, että monimuotoisuutta ja osallisuutta koskevassa strategiassa 2018-2021 asetettuja tavoitteita ei saavutettu kaikilta osin; kehottaa EIP:tä ryhtymään konkreettisiin toimiin henkilöstönsä sukupuolijakauman tasapainotta­ miseksi erityisesti johtotasolla ja johtavassa asemassa olevien virkamiesten tasolla; 78. ymmärtää, että rekrytoinnin vähentyminen covid-19-pandemian aikana, pankin etsimien profiilien erityisluonne (riskinhallinnassa, vaatimustenmukaisuuden valvonnassa ja tietoteknisissä tehtävissä, monissa tapauksissa rekrytointi pankkialalta ja erikoisaloilta, jotka eivät välttämättä ole monimuotoisia) ja Luxemburgin kilpaillut työmarkkinat ovat esimerkkejä rajoitteista, jotka on otettava huomioon kokonaistilannetta arvioitaessa; 79. panee merkille pitkäaikaiset huolet ja valitukset, jotka koskevat hallinto- ja asiantuntijahenkilöstön välisiä suuria palkkaeroja; kiinnittää huomiota Luxemburgin korkeisiin elinkustannuksiin ja siihen, että Luxemburgia koskevaksi korjauskertoimeksi on vahvistettu 100 prosenttia, vaikka sen pitäisi olla korkeampi; viittaa hallintohenkilöstön kohtaamiin haasteisiin ja siihen, miten ne voivat vaikuttaa kielteisesti EIP:ssä työskentelyn houkuttelevuuteen ja EIP:n henkilöstön elintasoon; 80. kannustaa pankkia toteuttamaan edelleen toimia, jotta sen organisaatiossa saavutettaisiin sukupuolten tasapuoli­ sempi edustus; 81. pitää myönteisenä sitä, että EIP seuraa jatkuvasti maantieteellistä tasapainoa ja ottaa nämä tiedot huomioon käynnissä olevissa ja tulevissa rekrytointiprosesseissa; 82. kehottaa jälleen EIP:tä varmistamaan kaikkien jäsenvaltioiden asianmukaisen maantieteellisen edustuksen hallinnossaan ottaen huomioon ehdokkaiden pätevyyden ja ansiot; kehottaa EIP:tä julkistamaan vuosittain keskijohdon ja ylimmän johdon sukupuoli- ja kansallisuusjakauman; 83. panee merkille kaksi ehdotusta lakko-oikeutta koskevaksi kehykseksi ja ammattiliittojen tunnustamista koskevaksi kehykseksi ja on siinä käsityksessä, että EIP:n hallitus hyväksyy nämä kehykset kohtuullisessa ajassa; 84. kehottaa EIP:tä raportoimaan edelleen vuoden 2021 terveys- ja hyvinvointikyselyn perusteella toteutetuista täytäntöönpanotoimenpiteistä; kehottaa EIP:tä erityisesti raportoimaan sisäisen hallinnon ja sisäisten rekrytointiprosessien avoimuudesta sekä toimenpiteistä, joita on toteutettu työtyytyväisyyskyselyjen tulosten huomioon ottamiseksi; Parlamentin suositusten seuranta 85. kehottaa EIP:tä edelleen ilmoittamaan parlamentin vuotuisissa päätöslauselmissa antamien aiempien suositusten tilanteesta ja toteutusvaiheesta, erityisesti seuraavien osalta: a) EIP:n investointistrategian (taloudelliset, sosiaaliset ja ympäristöön kohdistuvat) vaikutukset ja saavutetut tulokset, joilla myötävaikutetaan sisämarkkinoiden tasapainoiseen ja vakaaseen kehitykseen unionin edun mukaisesti b) toteutetut toimet väärinkäytösten ja eturistiriitojen, veronkierron, petosten ja korruption torjunnan ehkäisemiseksi c) toimenpiteet, joilla vahvistetaan tukea pk-yrityksille ja tukikelpoisille talouden toimijoille EU:n politiikkojen täytäntöönpanossa ja joiden avulla vältetään mahdolliset uudet vaatimukset, jotka aiheuttavat lisää byrokratiaa pk-yrityksille d) tässä päätöslauselmassa esitettyjen kehotusten ja pyyntöjen seuranta; o o
o
86. kehottaa puhemiestä välittämään tämän päätöslauselman neuvostolle ja komissiolle ja pyytää neuvostoa ja EIP:n hallintoneuvostoa keskustelemaan tästä päätöslauselmasta.